text: [{"text_idx": "#000001", "text": "U\u0301rslit fra\u0301 yvirlitstrolingunum i\u0301 summar"}, {"text_idx": "#000003", "text": "Jan Ziskasen er farin fra\u0301 sum samtaksstjo\u0301ri i\u0301 F\u00f8roya Tele, og William Joensen, fi\u0301ggjarstjo\u0301ri, tekur fyribils vi\u00f0 stjo\u0301rastarvinum. Nevndin i\u0301 F\u00f8roya Tele ynskir at seta u\u0301t i\u0301 korti\u00f0 av ny\u0301ggjum, og ti\u0301 ver\u00f0ur ein menningartilgongd sett i\u0301 verk i\u0301 samtakinum."}, {"text_idx": "#000004", "text": "A\u0301lit um universitetssju\u0301krahu\u0301s handa\u00f0 landssty\u0301riskvinnuni"}, {"text_idx": "#000005", "text": "Stong Havstovuna og opna Bankan"}, {"text_idx": "#000006", "text": "Nor\u00f0havssildin v\u00e6l i\u0301 holdum seinnu a\u0301rini"}, {"text_idx": "#000007", "text": "Si\u0301\u00f0ani 2005 hevur nor\u00f0havssildin sum heild veri\u00f0 v\u00e6l i\u0301 holdum um veturin og hevur samstundis havt st\u00f8rri rogn. Hetta er mett at vera tengt at, at beitisti\u0301\u00f0in er longd u\u0301t a\u0301 heysti\u00f0."}, {"text_idx": "#000008", "text": "Nor\u00f0havssildin er regluliga blivin kanna\u00f0 seinastu 25 a\u0301rini \u2013 b\u00e6\u00f0i vi\u00f0 rannso\u0301knarfer\u00f0um, og ta\u0301 kanningar eru gj\u00f8rdar av landa\u00f0um fiski i\u0301 F\u00f8royum, I\u0301slandi og Noregi. Ein umfatandi greining av hesum kanningum var\u00f0 herfyri u\u0301tgivin i\u0301 Frontiers of Marine Science."}, {"text_idx": "#000009", "text": "Ta\u0301 nor\u00f0havssild hevur gy\u0301tt fram vi\u00f0 norsku strondini i\u0301 februar-mars, er hon rak og vigar lutfalsliga li\u0301ti\u00f0. Um summari\u00f0 og u\u0301t a\u0301 heysti\u00f0, ta\u0301 no\u0301gv \u00e6ti er i\u0301 Norskahavinum, fitnar hon og byggir upp si\u0301nar goymslur, solei\u00f0is at hon kann gy\u0301ta aftur a\u0301ri\u00f0 eftir. Sostatt er sildin feitast einafer\u00f0 seint a\u0301 a\u0301rinum. Ymist er to\u0301 b\u00e6\u00f0i hvussu feit hon er, ta\u0301 hon gevst at eta um heysti\u00f0, og n\u00e6r a\u0301 heystinum hon er feitast. I\u0301 greinini eru hesi vi\u00f0urskifti ly\u0301st vi\u00f0 atliti at broytingum millum a\u0301r."}, {"text_idx": "#000010", "text": "Fyrstu a\u0301rini so\u0301ust sto\u0301rar broytingar b\u00e6\u00f0i i\u0301 longd og vekt hja\u0301 sildini, men si\u0301\u00f0ani uml. 2005 hevur sildin megna\u00f0 at halda seg javnt v\u00e6l i\u0301 holdum mo\u0301ti vetri, ho\u0301ast at sildin i\u0301 n\u00f8krum ti\u0301\u00f0arskei\u00f0um hevur veri\u00f0 lutfalsliga stutt. Serliga er ta\u00f0 st\u00f8rsta og elsta sildin, sum hevur veri\u00f0 v\u00e6l fyri. Harafturat eru rognini hja\u0301 st\u00f8rstu sildini vaksin longu a\u0301\u00f0renn jo\u0301l seinnu a\u0301rini; til samanberingar var ta\u00f0 a\u0301\u00f0renn 2005 vanligt, at rogn og sil ikki fo\u0301ru at vaksa av sonnum fyrr enn eftir a\u0301rsskifti\u00f0. Broytingar eru eisini i\u0301 fiskiskapinum \u2013 fiskiskapurin seint um summari\u00f0 og heysti\u00f0 hevur flutt seg i\u0301 ein u\u0301tsynning fra\u0301 norsku strondini, solei\u00f0is at mesti fiskiskapurin hesa a\u0301rsti\u0301\u00f0ina si\u0301\u00f0ani 2010 hevur veri\u00f0 millum I\u0301sland og F\u00f8roya."}, {"text_idx": "#000011", "text": "Si\u0301\u00f0stu 25 a\u0301rini eru eisini broytingar skra\u0301settar i\u0301 umhv\u00f8rvinum \u2013 millum anna\u00f0, at sma\u0301tt djo\u0301ra\u00e6ti i\u0301 st\u00f8rri mun er vor\u00f0i\u00f0 t\u00f8kt sum f\u00f8\u00f0i u\u0301t a\u0301 heysti\u00f0 nor\u00f0an fyri F\u00f8royar. Hetta bendir ti\u0301 a\u0301, at nor\u00f0havssildin hevur megna\u00f0 at laga\u00f0 seg til broyttu umst\u00f8\u00f0urnar og solei\u00f0is etur longri u\u0301t a\u0301 heysti\u00f0, enn vanligt var fyrr, ta\u0301 sildin vanliga fo\u0301r i\u0301 vetrardvala u\u0301t fyri norsku strondini longu ti\u0301\u00f0liga um heysti\u00f0."}, {"text_idx": "#000012", "text": "Kelda og mynd Havstovan 27 okt 2022"}, {"text_idx": "#000013", "text": "Minni av makreli i\u0301 Nor\u00f0urh\u00f8vum"}, {"text_idx": "#000016", "text": "U\u0301tro\u0301\u00f0rarba\u0301tur roktu\u0301r a\u0301 F\u00f8roya Banka"}, {"text_idx": "#000018", "text": "Din e-mailadresse vil ikke blive publiceret. Kr\u00e6vede felter er markeret med *"}, {"text_idx": "#000023", "text": "Sign in to your account"}]